|  |  |  |  |
| --- | --- | --- | --- |
| http://share.uoa.gr/public/Documents/new-logo-2018/bw-left-greek-1.jpg | | |  |
| **ΓΕΝ. Δ/ΝΣΗ ΕΚΠΑΙΔΕΥΣΗΣ**  **Δ/ΝΣΗ ΦΟΙΤΗΤΙΚΗΣ ΜΕΡΙΜΝΑΣ**  **ΜΕΓΑΡΟ ΑΝΤ. Φ. ΠΑΠΑΔΑΚΗ** | | |  |
|  | **Τμήμα Σίτισης - Στέγασης**  **Διεύθυνση: Ιπποκράτους 15**  **Πληροφορίες:**  **Τηλέφωνο: 210 368 8202**  **210 368 8216**  **210 368 8253** | |  |
|  | |  | Αθήνα, 06/10/2025  Αρ. Πρωτ.: |
|  | | **ΠΡΟΣ:**    **ΚΟΙΝ:** | 1. **Όλες τις Γραμματείες των Σχολών και των Τμημάτων του ΕΚΠΑ (με ευθύνη ανάρτησης στις ιστοσελίδες Σχολών και Τμημάτων)** 2. **Τμήμα Φοιτητικής Στήριξης Συγκροτήματος Ευρίπου** 3. **Αντιπρύτανη**   **Διοικητικών Υποθέσεων Φοιτητικής Μέριμνας & Δια Βίου Μάθησης**   1. **Εκτελεστική Διευθύντρια** 2. **Γεν. Δ/νση Εκπαίδευσης** |
|  | |  |  |
|  | |  |  |

|  |  |  |
| --- | --- | --- |
|  | **ΘΕΜΑ:** | **Σίτιση Πρωτοετών φοιτητών για το ακαδημαϊκό έτος 2025 -2026** |

Η παροχή δωρεάν σίτισης για το ακαδημαϊκό έτος 2025-2026 θα γίνει σύμφωνα με τα οριζόμενα στην υπ’ αριθ.Φ.5/68535/Β3/18-6-2012 (Β΄ 1965) κοινή υπουργική απόφαση «Καθορισμός όρων, προϋποθέσεων και διαδικασίας για τη παροχή δωρεάν σίτισης στους φοιτητές των Α.Ε.Ι.» των Υπουργών Οικονομικών και Παιδείας, Δια Βίου Μάθησης και Θρησκευμάτων».

Οι ηλεκτρονικές αιτήσεις που αφορούν στην παροχή δωρεάν σίτισης **για το ακαδημαϊκό έτος 2025-2026 για τους ΠΡΩΤΟΕΤΕΙΣ προπτυχιακούς φοιτητές θα υποβάλλονται από Τρίτη 7 Οκτωβρίου 2025 έως την Δευτέρα 13 Οκτωβρίου 2025,** μέσω της ηλεκτρονικής εφαρμογής στην ιστοσελίδα **merimna-apps.uoa.gr.** Για την είσοδό του στην ηλεκτρονική εφαρμογή ο φοιτητής θα χρησιμοποιήσει τους κωδικούς του ιδρυματικού του λογαριασμού.

**Οι πρωτοετείς προπτυχιακοί φοιτητές θα πρέπει πρώτα να εγγραφούν στο τμήμα τους και μετά να αποκτήσουν κωδικούς πρόσβασης μέσω αίτησης στη σελίδα webadm.uoa.gr**.

**ΠΡΟΣΟΧΗ!**

**Είναι απαραίτητο να υποβληθεί η αίτηση** για να ενεργοποιηθεί η διαδικασία επεξεργασίας της από την αρμόδια υπηρεσία (κατάσταση αίτησης**: «Οριστικοποιημένο από φοιτητή») Αιτήσεις που παραμένουν σε κατάσταση «Πρόχειρο»** και δεν έχουν υποβληθεί εντός των καθορισμένων ημερομηνιών **δεν λαμβάνονται υπόψη.** Στην περίπτωση που ζητηθεί διόρθωση/ προσθήκη δικαιολογητικών **(κατάσταση αίτησης: «Επανυποβολή με δικαιολογητικά σε ηλεκτρονική μορφή») θα πρέπει οι φοιτητές να προβούν σε άμεση διόρθωση της αίτησης επισυνάπτοντας τα απαιτούμενα δικαιολογητικά, να κάνουν προεπισκόπηση της αίτησης και στη συνέχεια ΥΠΟΒΟΛΗ, το αργότερο μέχρι Παρασκευή 17 Οκτωβρίου 2025.**

**Μετά το πέρας της υποβολής αιτήσεων από τους πρωτοετείς φοιτητές θα ανακοινωθεί προθεσμία υποβολής αιτήσεων για το σύνολο των προπτυχιακών, μεταπτυχιακών φοιτητών καθώς και υποψηφίων διδακτόρων.**

**Η παροχή δωρεάν σίτισης που είχε εγκριθεί για το ακαδημαϊκό έτος 2024-2025 ισχύει μέχρι την 31-10-2025.**

Όσοι φοιτητές δεν έχουν δικαίωμα δωρεάν σίτισης, μπορούν να σιτίζονται στα φοιτητικά εστιατόρια πληρώνοντας 3,00 ευρώ ημερησίως για 2 γεύματα (μεσημέρι-βράδυ) ή 2,5 ευρώ για κάθε γεύμα.

Οι φοιτητές μπορούν να απευθύνονται για περισσότερες πληροφορίες στο Τμήμα Σίτισης Στέγασης Φοιτητών, το οποίο λειτουργεί καθημερινά από 09:00 μέχρι 14:00, στον 4ο όροφο του Μεγάρου Αντ. Φ. Παπαδάκη (Πανεπιστημιακή Λέσχη), Ιπποκράτους 15, τηλ. 210.368.8253, 210.368.8216, 210.368.8235 και 210.368.8202, email: [evarlam@uoa.gr](mailto:evarlam@uoa.gr), mmpeke@uoa.gr. Οι φοιτητές Συγκροτήματος Ευρίπου, μπορούν να απευθύνονται στο τηλ. 222.802.1813 και στο email: [ptokpa@uoa.gr](mailto:ptokpa@uoa.gr).

Η Προϊσταμένη

\*

Μαριάννα Μπεκέ

\*Η υπογραφή του παρόντος εγγράφου έχει τεθεί στο πρωτότυπο, το οποίο παραμένει στο αρχείο της Γραμματείας και η διεκπεραίωσή του θα γίνει ηλεκτρονικά